Απόφαση της Μεικτής Επιτροπής του ΕΟX

αριθ. 27/2002

της 19ης Απριλίου 2002

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε με την απόφαση αριθ. 133/2001 της Μεικτής Επιτροπής του ΕΟΧ, της 9ης Νοεμβρίου 2001(1).

(2) Η οδηγία 2001/27/ΕΚ της Επιτροπής, της 10ης Απριλίου 2001, για την προσαρμογή στην τεχνική πρόοδο της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ή υγραέριο και χρησιμοποιούνται σε οχήματα(2), όπως διορθώθηκε από την ΕΕ L 266 της 6.10.2001, σ. 15, πρέπει να ενσωματωθεί στη συμφωνία.

(3) Οι προσαρμογές της οδηγίας 88/77/ΕΟΚ του Συμβουλίου, της 3ης Δεκεμβρίου 1987, σχετικά με την προσέγγιση των νομοθεσιών των κρατών μελών όσον αφορά τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα (ΕΕ L 36 της 9.2.1988, σ. 33) που καθορίστηκαν με βάση το κεφάλαιο ΧΙ του παραρτήματος Ι της πράξης σχετικά με τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και οι προσαρμογές των συνθηκών στις οποίες βασίζεται η Ευρωπαϊκή Ένωση(3), πρέπει να ενσωματωθούν στη συμφωνία.

(4) Οι προσαρμογές στη συμφωνία της οδηγίας 88/77/ΕΟΚ πρέπει να προσαρμοστούν ύστερα από την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,

ΑΠΟΦΑΣΙΖΕΙ:

Άρθρο 1

Το σημείο 44 (οδηγία 88/77/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας τροποποιείται ως εξής:

1. Προστίθενται οι ακόλουθες περιπτώσεις:

"- 1 94 N: Πράξη περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση (ΕΕ C 241 της 29.8.1994, σ. 21, όπως προσαρμόστηκε από την ΕΕ L 1 της 1.1.1995, σ. 1),

- 32001 L 0027: Οδηγία 2001/27/ΕΚ της Επιτροπής, της 10ης Απριλίου 2001 (ΕΕ L 107 της 18.4.2001, σ. 10), όπως διορθώθηκε από την ΕΕ L 266 της 6.10.2001, σ. 15."

2. Στο κείμενο προσαρμογής, οι λέξεις "12 για την Αυστρία", "17 για τη Φινλανδία" και "5 για τη Σουηδία" διαγράφονται.

Άρθρο 2

Τα κείμενα της οδηγίας 2001/27/ΕΚ, όπως διορθωθήκαν από την ΕΕ L 266 της 6.10.2001, σ. 15, και των προσαρμογών της οδηγίας 88/77/ΕΟΚ από το κεφάλαιο ΧΙ του παραρτήματος Ι της πράξης σχετικά με τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και οι προσαρμογές των συνθηκών στις οποίες βασίζεται η Ευρωπαϊκή Ένωση στην ισλανδική και νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει στις 20 Απριλίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 19 Απριλίου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 22 της 24.1.2002, σ. 20.

(2) ΕΕ L 107 της 18.4.2001, σ. 10.

(3) ΕΕ C 241 της 29.8.1994, σ. 21, όπως τροποποιήθηκε από την ΕΕ L 1 της 1.1.1995, σ. 1.

(4) Δεν έχουν αναφερθεί συνταγματικές απαιτήσεις.